**ОБЩИНСКА ИЗБИРАТЕЛНА КОМИСИЯ – КОСТИНБРОД**

**ПРОТОКОЛ**

**№ 14/ 27.09.2015 г.**

Днес, 27.09.2015 г., се проведе заседание на ОИК – Костинброд.

Заседанието е свикано от Председателя на комисията.

На заседанието присъстват следните членове на ОИК – Костинброд:

1. Георги Стефанов Янев – Председател
2. Светлана Василева Славева – Заместник-председател
3. Елица Стефчева Младенова – Секретар

и членове:

1. Александър Емилов Ненов
2. Василиса Николаева Донкова
3. Мая Пламенова Делчева
4. Анжела Георгиева Рангачева
5. Габриела Антонова Дончева
6. Христо Стоилов Николов

10. Ралица Радославова Гергинова;

11. Ива Цветанова Симеонова;

След като констатира, че е налице необходимия кворум за провеждане на заседанието, председателят на комисията предложи за протоколчик на същото да бъде избрана Елица Стефчева Младенова.

 Други предложения не постъпиха. След проведено поименно гласуване, ОИК – Костинброд с единодушие на гласовете

**РЕШИ:**

Избира за протоколчик на заседанието Елица Стефчева Младенова.

 Председателят на комисията докладва, че предварително е подготвен и оповестен проект за дневен ред от една точка, а именно:

 **Разглеждане на постъпил сигнал от местна коалиция „ОБЕДИНЕНИЕ ЗА ОБЩИНА КОСТИНБРОД“ за допуснато нарушение на Решение № 1632 –МИ/ 31.08.2015 година на ЦИК.**

 Председателят: *Има ли предложения за изменения и допълнение към така предложения дневен ред.*

Предложения за изменения и допълнения на така предложения дневен ред не постъпиха и комисията единодушно

**РЕШИ:**

 Приема така предложения дневен ред от една точка.

**Председателят на комисията докладва:** С вх. № 8/ 24.09.205 година/общ входящ регистър/ в ОИК-Костинброд е постъпил сигнал (неправилно именуван „жалба“) от местна коалиция „ОБЕДИНЕНИЕ ЗА ОБЩИНА КОСТИНБРОД“, в който се излагат твърдения за допуснато нарушение от страна на Милен Тодоров Димитров, регистиран като кандидат за общински съветник от ПП“ГЕРБ“ на разпоредбите на ИК и Решение № 1632 –МИ/ 31.08.2015 година на ЦИК, касаещи ползването на отпуск от кандидатите за кметове и общински съветници, заемащи държавна служба.Сигналът е заведен и с отделен вх.№1 / 24.09.2015 година в публичния регистър на жалбите, сигналите и решенията по тях, воден от Общинска избирателна комисия – Костинброд.

Независимо, че сигналът е адресиран пряко до ЦИК с копие по ОИК – Костинброд, считам, че следва да приемем, компетентния орган по смисъла на чл.496, ал.1, вр. ал.2, т.2 от Изборния кодекс, който следва да се произнесе по случая е комисията.

Казусът е разгледан от фактическа и правна страна от юристите от състава на ОИК – Костинброд, които излизат с единодушно становище пред Вас, че сигналът по същество се явява неоснователен.

С решение № 89 –МИ/ 20.09.2015 година ОИК – Костинброд е регистрирала кандидатска листа за общински съветници, издигнати от ПП“ГЕРБ“ за участие в местните избори на 25.10.2015 година в община Костинброд. В същата кандидатска листа под пореден номер две като кандидат за общински съветник е вписан г - н Милен Тодоров Димитров – кмет на община Костинброд. С писмо вх.№ 406/23.09.2015 година същият е уведомил Председателя на Общински съвет – Костинброд, че ще ползва отпуск, считано от 24.09.2015 година до избиране / назначаване/ на временно изпълняващ дрлъжността кмет на община.

Събразно така установената фактическа обстановка от правна страна, следва да се приеме, че не е налице състав на допуснато администативно нарушение на приложими разпоредби на Изборния кодекс или указания на ЦИК, касаещи императивни изисквания за ползване на отпуск от кандидати за общински съветници, заемащи държавна служба. Несъмнено г-н Милен Тодоров Димитров в качеството си на действащ кмет на община Костинброд е лице, заемащо държавна служба по смисъла на ИК. Същевременно обаче, разпоредбата на чл.161, ал.2 от Изборния кодекс изисква задължително ползване на платен или неплатен отпуск от кандидати за общински съветници, заемащи държавна служба, само в дните, през които в работно време участва в мероприятия на предизборната кампания. В този смисъл са и разясненията по прилагане на Изборния кодекс, дадени в раздел III, т.51 от Решение № 1632 – МИ/ 31.08.2015 година на Централната избирателна комисия.

Ноторно известен факт е, че началото на предизборната кампания за местни избори 2015 година е от дата 25.09.2015 година. Не са установени факти, нито в сигнала се излагат твърдения, г –н Милен Тодоров Димитров да е участвал в работно време на 23.09.2015 година в предизборно мероприятие.

В тази връзка се предлага комисията да се произнесе с решение, с което да откаже образуване на административнонаказателно производство по подадения сигнал.

*Има ли желаещи да вземат становище: Няма.*

След проведеното поименно гласуване, на основание чл.87, ал.1, т.22, във връзка с чл.496, ал.1, вр. ал.2, т.2 от Изборния кодекс и чл.52 от ЗАНН, Общинска избирателна комисия – Костинброд, единодушно

**Р Е Ш И :**

**Отказва да образува по сигнал от местна коалиция „ОБЕДИНЕНИЕ ЗА ОБЩИНА КОСТИНБРОД“ администативнонаказателно производство със съставяне на АУАН срещу Милен Тодоров Димитров за допуснато нарушение на разпоредбата на чл.161, ал.2 от ИК, поради липса на състав на административно нарушение.**

**Прекратява производството по преписката.**

Решението подлежи на обжалване пред Централната избирателна комисия в срок до 3 дни от обявяването му, на основание чл. 88, ал. 1 от ИК.

 Поради изчерпване на дневния ред, заседанието на ОИК – Костинброд беше закрито в 16.45 часа.

Настоящия протокол се изготви и подписа в 2 /два/ еднакви екземпляра.

**Присъстващи членове на ОИК:**

1. ……………………………………………………
2. ……………………………………………………
3. ……………………………………………………
4. ……………………………………………………
5. ……………………………………………………
6. ……………………………………………………
7. ……………………………………………………
8. ……………………………………………………
9. ……………………………………………………
10. ……………………………………………………

11 …………………………………………………….

 Протоколчик на заседанието: ……………………….

 /Елица Младенова/

Председател: ………………… Секретар: ……………………

 /Георги Янев/ /Елица Младенова/